Dopo che il
Parlament dal Aragon al à fate buine une gnove leç su lis lenghis
che e va a scancelâ fintremai il non dal “catalan” par
sostituîlu cu la definizion di “lenghe aragonese proprie de aree
orientâl”, i rapresentants di uns trente comuns e di trê conseis
provinciâi si son dâts adun il prin di Jugn a Mequinensa par
sotscrivi une declarazion in difese de lôr identitât linguistiche
catalane. Si trate di aministrazions che a fasin part de cussì
clamade Franja d’Aragó, o sei la fasse orientâl dal Aragon là
che la lenghe proprie e je il catalan. Inte declarazion i
aministradôrs firmataris si impegnin a fâ aprovâ intai ents che a
rapresentin mozions dulà che si domande al guvier aragonês di
ritirâ la gnove leç su lis lenghis e di tornâ a clamâ la lenghe
catalane cul so non. Cun di plui, tal câs che il guvier regjonâl
nol torni sui siei pas, si impegnin a cjapâ dutis lis stradis
judiziariis par blocâ la leç e tornâ ai catalans de Franja i lôr
dirits linguistics.
Font:
Generalitat de Catalunya, 04/06/13
ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn cat_Latn